Apple hæver prisen på iCloud+

Apple har for første gang i årevis justeret priserne på iCloud+. Skytjenesten giver Apple-brugere øget lagerplads og en række fordele, som ej medfølger ved køb af en enhed.

Som standard tilbydes 5 GB lagerplads, som synkroniserer dine billeder, filer og indstillinger på tværs af dine enheder. Denne plads skal også bruges til backup. Derfor vælger de fleste Apple-brugere formentligt at tegne et abonnement på iCloud+, som øger denne plads.

Prisen herpå er således blevet justeret, så priserne nu er som vist i skemaet nedenfor.

Plan | Tidligere pris | Ny pris
5 GB | Gratis | Uændret
50 GB | 7 kroner pr. måned | 9 kroner pr. måned
200 GB | 25 kroner pr. måned | Uændret
2 TB | 69 kroner pr. måned | 89 kroner pr. måned

Selvom det er forholdsvist små beløb, som der er tale om, så er det dog en stigning på knap 30%. Det skal dog tages i mente at Apple sjældent har justeret på priserne (på iCloud).

Indholdet i iCloud+ er uændret og derfor er de medfølgende fordele også fortsat de samme, som er listet nedenfor.

| iCloud | iCloud+ | |
Lagerplads | 5 GB | 50 GB | 200 GB | 2 TB
Automatisk synkronisering | | | |
Privat datatrafik | | | |
Skjul e-mailadresse | | | |
Tilpasset maildomæne | | | |
Sikker HomeKit-video | | | |
Familiedeling | | | |

Hos Apple er ovenstående muligheder uddybet, men der er nok næppe tvivl om at det er den udvidede lagerplads, som er det altoverskyggende salgsargument. Især da de medfølgende 5 GB er forsvindende lidt nu om dage, hvilket også har været et evigt kritikpunkt. Google og Android-lejret er kun markant bedre med 15 GB medfølgende plads.

iCloud+ er også en del af Apple One, som foruden også indeholder Apple Music, Apple TV+ og Apple Arcade. Her er priserne dog (endnu) uændrede.